CELEX: E2010C0160
Language: lt
Date: 1271808000000
Title: 2010 m. balandžio 21 d. ELPA priežiūros institucijos sprendimas Nr. 160/10/COL dėl papildomų garantijų Norvegijai, susijusių su Aujeskio liga

16.12.2010   
            
            
               LT
            
            
               Europos Sąjungos oficialusis leidinys
            
            
               L 332/45
            
         ELPA PRIEŽIŪROS INSTITUCIJOS SPRENDIMAS
   Nr. 160/10/COL
   2010 m. balandžio 21 d.
   dėl papildomų garantijų Norvegijai, susijusių su Aujeskio liga
   ELPA PRIEŽIŪROS INSTITUCIJA,
   atsižvelgdama į Europos ekonominės erdvės susitarimą, ypač į jo 17 straipsnį, ir į šio susitarimo 1 protokolą, ypač į jo 4 straipsnio d dalį,
   atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą, ir į šio susitarimo 1 protokolą, ypač į jo 1 straipsnio c punktą,
   atsižvelgdama į Europos ekonominės erdvės susitarimo I priedo I skyriaus 4.1.1 punkte nurodytą aktą dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), su pakeitimais, suderintą su EEE susitarimu jo 1 protokolu, ypač į jo 8 straipsnį ir 10 straipsnio 1 dalį,
   atsižvelgdama į EEE susitarimo I priedo I skyriaus 4.2.84 punkte nurodytą aktą, 2008 m. Komisijos sprendimą 2008/185/EB dėl papildomų garantijų, susijusių su Aujeskio liga, Bendrijos vidaus prekybai kiaulėmis, ir kriterijų pateikiant informaciją apie šią ligą (2), su pakeitimais,
   atsižvelgdama į ELPA priežiūros institucijos sprendimą Nr. 226/96/COL, kuriuo pakeičiamas ELPA priežiūros institucijos sprendimas Nr. 31/94/COL dėl papildomų garantijų dėl Aujeskio ligos kiaulėms, skirtoms valstybėms narėms ar regionams, kuriuose nėra šios ligos židinių, su pakeitimais, padarytais Sprendimu Nr. 75/94/COL, kiek šie sprendimai yra susiję su Norvegija (3),
   kadangi:
   
               (1)
            
            
               Sprendimu Nr. 226/96/COL Norvegijai buvo suteiktos papildomos garantijos, susijusios su Aujeskio liga.
            
         
               (2)
            
            
               Po Sprendimo Nr. 226/96/COL priėmimo Europos Sąjungos teisės aktai dėl papildomų garantijų dėl Aujeskio ligos buvo iš dalies pakeisti, siekiant užtikrinti atitiktį tarptautinėms šią ligą reglamentuojančioms taisyklėms ir siekiant geresnės kontrolės Sąjungoje.
            
         
               (3)
            
            
               EEE Jungtinio komiteto sprendimu Nr. 55/2009 (4) Sprendimas 2008/185/EB su pakeitimais buvo įtrauktas į EEE susitarimą, kaip to susitarimo I priedo I skyriaus 4.2.84 punktas.
            
         
               (4)
            
            
               Norvegijos Vyriausybė mano, kad jos teritorijoje nėra Aujeskio ligos židinių, kaip nustatyta Direktyvos 64/432/EEB 10 straipsnio 1 dalyje. Norvegija ELPA priežiūros institucijai pateikė patvirtinamuosius dokumentus, kuriais įrodoma, kad padėtis stebima toliau, taigi vykdoma tinkama stebėsena, siekiant užtikrinti, kad Norvegijos teritorijoje nebūtų Aujeskio ligos židinių.
            
         
               (5)
            
            
               Norvegija ELPA priežiūros institucijos paprašė atnaujinti Sprendimą Nr. 226/96/COL, kad būtų atsižvelgta į naujus teisės aktų pakeitimus papildomų garantijų Sąjungos vidaus prekybai kiaulėmis srityje, susijusius su Aujeskio liga.
            
         
               (6)
            
            
               Todėl, siekiant aiškumo ir teisinio nuoseklumo, tikslinga panaikinti Sprendimą Nr. 226/96/COL, atsižvelgiant į naujausius teisės aktų pakeitimus papildomų garantijų Sąjungos vidaus prekybai kiaulėmis srityje, susijusius su Aujeskio liga.
            
         
               (7)
            
            
               Naujajame sprendime bus numatytos tos pačios garantijos, kurios anksčiau buvo suteiktos Norvegijai, be to, šios garantijos bus suderintos su naujais kriterijais, nustatytais susijusiuose EEE teisės aktuose, visų pirma Ssprendime 2008/185/EB su pakeitimais.
            
         
               (8)
            
            
               Šiame sprendime numatytos priemonės atitinka ELPA priežiūros institucijai padedančio ELPA veterinarijos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Nė viename Norvegijos regione nėra Aujeskio ligos židinių ir vakcinacija draudžiama.
   2 straipsnis
   Norvegijai suteikiamos papildomos garantijos, susijusios su Aujeskio liga, nustatytos Sprendime 2008/185/EB su pakeitimais, kuriomis ji gali naudotis prekiaudama kiaulėmis Europos ekonominėje erdvėje.
   3 straipsnis
   Norvegijos statusas yra toks pat, kaip Sprendimo 2008/185/EB I priede esančiame sąraše išvardytų ES valstybių narių.
   4 straipsnis
   Sprendimo 2008/185/EB III priedo 1 pastraipoje nurodyta institucija yra Veterinærinstituttet, Oslas, Norvegija.
   5 straipsnis
   Sprendimas Nr. 226/96/COL panaikinamas.
   6 straipsnis
   Šis sprendimas įsigalioja 2010 m. balandžio 21 d.
   7 straipsnis
   Šis sprendimas skirtas Norvegijai.
   8 straipsnis
   Tekstas autentiškas tik anglų kalba.
   
      Priimta Briuselyje 2010 m. balandžio 21 d.
      
         
            ELPA priežiūros institucijos vardu
         
         Per SANDERUD
         
            Pirmininkas
         
         Sverrir Haukur GUNNLAUGSSON
         
            Kolegijos narys
         
      
   
   
      (1)  OL 121, 1964 7 29, p. 1977/64.
   
      (2)  OL L 59, 2008 3 4, p. 19.
   
      (3)  OL L 78, 1997 3 20, p. 46.
   
      (4)  OL L 232, 2009 9 3, p. 1.